Ingliz burgʻusi. Ingliz burgʻusi (, , ) yoki alt goboy – simfonik orkestr tarkibiga kiruvchi yogʻoch damli cholgʻu asbobi. Chaladigan qismi surnayga oʻxshash, biroz egilgan shaklda boʻladi. Notalar skripka kalitida yoziladi, ammo eshitilishida kvinta pastroq yangraydi. Tembri goboyga qaraganda toʻlaroq va yumshoqroq boʻladi. Simfonik orkestr partiturasida notalari goboydan keyin yoziladi. Odatda orkestrda bir dona ingliz burgʻusi ishlatiladi. Reyngold Glier „Fargʻona bayrami“ nomli uvertyurasida 3-4 ta goboylar oʻrniga 2 ta ingliz burgʻusidan foydalangan. Baʼzan bir sozanda goboy partiyasini ingliz burgʻusi bilan chaladi, bunda cholgʻu asbobini almashtirish "muta in" belgisi bilan koʻrsatiladi.